Ir-Regolament tal-Kummissjoni (KEE) Nru 1391/97
tat-18 ta’ Lulju 1997
li jemenda r-Regolament (KE) Nru. 296/96 dwar l-informazzjoni li trid tintbagħat mill-Istati Membri u r-reġistrazzjoni ta’ kull xahar dwar il-prenotament tan-nefqa ffinanzjata mit-Taqsima Garanziji tal-Fond Agrikolu Ewropew dwar Gwida u Garanziji (FAEGG) u li jħassar ir-Regolament (KEE) Nru. 2776/88
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxil-Komunitajiet Ewropej,
Wara li kkunsidrat ir-Regolament tal-Kunsill (KEE) Nru. 729/70 tal-21 ta' April 1970 dwar il-finanzjament tal-politika komuni agrikola [1], kif l-aħħar emendat bir-Regolament (KEE) Nru. 1287/95 [2], u b'mod partikolari l-Artikoli 4 u 5 tiegħu,
Billi l-Artikolu 3 (1) u (3) tar-Regolament (KE) Nru. 296/96 [3] jipprovdi għan-notifika ta’ l-informazzjoni bil-fax u b'telekopja rispettivament; billi mogħtija l-mezzi elettroniċi disponibbli korrentement huwa xieraq illi jsiru wkoll disposizzjonijiet għan-notifika permezz ta’ mezzi elettroniċi;
Billi l-Artikolu 7 (1) tar-Regolament (KE) Nru. 296/96 jistipula illi n-nefqa pretesa rigward xahar partikolari trid tidħol fil-ħlasijiet u fid-dħul attwalment effettwati matul dan ix-xahar; billi, għal ċerti tipi ta’ nefqa, b’mod partikolari l-miżuri li jakkumpanjawha, l-Istati Membri jew jeffettwaw il-ħlasijiet qabel il-bażi legali, li permezz tiegħu t-Taqsima Garanziji tal-FAEGG issir responsabbli min-nefqa interessata, jidħol fis-seħħ, jew jiffaċċjaw problemi meta jiddikjaraw nefqa għal miżuri ffinanzjati f'parti minnhom mill-FAEGG fl-istess xahar bħala ħlas lill-benefiċċjarju; billi r-Regolament (KE) Nru. 296/96 irid jiġi emendat sabiex jirrifletti l-aħjar prattiċi eżistenti;
Billi l-miżuri pprovvduti f’dan ir-Regolament huma skond l-opinjoni tal-Kumitat tal-Fond Agrikolu Ewropew dwar Gwida u Garanziji (FAEGG),
ADOTTAT DAN IR-REGOLAMENT:
L- Artikolu 1
Ir-Regolament (KE) Nru. 296/96 huwa hawnhekk emendat kif ġej:
1. Fl-Artikolu 3 (1) u (3) il-kliem "fax" u "telekopja" jiġu rispettivament mibdula bil-kliem "fax jew elettronikament".
2. L-Artikolu 7(1) jiġi mibdul b'dan li ġej:
"1. In-nefqa ddikjarata rigward xahar partikolari trid tidħol fil-parametri tal-ħlasijiet u d-dħul attwalment effettwati matul dan ix-xahar. Madanakollu:
(a) in-nefqa li tista' titħallas qabel l-implimentazzjoni tad-disposizzjoni li tippremettilhom li jiġu miġrura fl-intier tagħha jew f'parti minnha mit-Taqsima Garanziji tal-FAEGG tista' tiġi ddikjarata biss:
- fix-xahar li matulu tkun ġiet implimentata d-disposizzjoni,
jew
- fix-xahar ta’ wara l-implimentazzjoni ta’ din id-disposizzjoni.
(b) in-nefqa ffinanzjata parzjalment mill-fondi nazzjonali trid tkun iddikjarata l-aktar tard sat-tieni xahar wara l-ħlas lill-benefiċċjarju.
In-nefqa ddikjarata skond l-ewwel subparagrafu tista' tinkludi korrezzjonijiet dwar l-informazzjoni rrappurtata għax-xhur ta’ qabel fl-istess sena.
Għal sena "n", għandha titqies in-nefqa ddikjarata mill-Istat Membru skond il-paragrafu preżenti mis-16 ta’ Ottubru tas-sena "n - 1" sal-15 ta’ Ottubru tas-sena "n"."
L- Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika għan-nefqa effettwata mix-xahar li jiġi wara d-data tad-dħul fis-seħħ tiegħu.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Lulju 1997.